cyanic-selkie/wikianc huggingface dataset:
Φετιχισμός
Θεωρίες κοινωνικής μάθησης
Σύμφωνα με τη θεωρία αυτή, στην περίπτωση του φετιχισμού ο μηχανισμός εγγραφής οδηγεί σε μία λανθασμένη εντόπιση του σεξουαλικού αντικειμένου. Κοινωνιοβιολογικές απόψεις Οι Wilson (1987) και Epstein (1987), δίνοντας έμφαση στους κοινωνιοβιολογικούς παράγοντες συμπέραναν ότι, φετιχιστική συμπεριφορά παρατηρείται και στα ανώτερα θηλαστικά, πιθανόν αναπαριστά μία υψηλής βαθμίδας συμπεριφορική απάντηση-διέγερση που έχει την έδρα του στην κροταφολιμπική περιοχή, ο δε μηχανισμός της έχει πιθανόν γενετικό υπόβαθρο. Επιπλέον, μη-σεξουαλικά ένστικτα, όπως ένα ισχυρό ενδιαφέρον για εξωτερικά αντικείμενα, παίζουν πιθανόν σημαντικό ρόλο στο μηχανισμό δημιουργίας της. Καθαρά κοινωνικοί ή πολιτισμικοί παράγοντες μπορεί επίσης να επηρεάσουν τη γένεσή της, όπως για παράδειγμα η Κινέζικη κουλτούρα η οποία δίνει ιδιαίτερη έμφαση σε ειδικά σημεία του σώματος (Wise, 1985).
Βιολογικά ευρήματα και υποθέσεις
Πρώιμες αναφορές περιστατικών προσπάθησαν να συνδέσουν την εγκεφαλική δυσλειτουργία με την ανάπτυξη φετιχισμού. Για παράδειγμα, αναφέρθηκε περιστατικό με φετίχ τις παραμάνες, οι οποίες αρχικά ασκούσαν αγχολυτική δράση και αργότερα σεξουαλική διέγερση. Αριστερή κροταφική λοβεκτομή είχε σαν αποτέλεσμα την υποχώρηση της παρέκκλισης (Mitchell et al, 1954). Παρόμοια, περιστατικό με όγκο αριστερού κροταφικού λοβού εμφάνισε φετιχισμό (Ball, 1968). Κάποιο άλλο περιστατικό εμφάνισε υπερσεξουαλισμό και φετιχισμό με εστίαση στα πόδια μετά την ανάπτυξη σκλήρυνσης κατά πλάκας. Ο ασθενής παρουσίαζε σύνδρομο μετωπιαίου φλοιού και διάχυτη εγκεφαλική βλάβη με κυριότερη εντόπιση στις κροταφικές περιοχές (Huws et al, 1991). Αναφέρθηκε επίσης ανάπτυξη φετιχισμού σε άτομο με κρανιοεγκεφαλική βλάβη και έντονα παθολογικό εγκεφαλογράφημα (Pandita-Gunawardena, 1990). Πάντως, είναι αρκετά πρώιμο να δεχθούμε ότι εγκεφαλικές δυσλειτουργίες μπορεί να είναι αποκλειστική αιτία ανάπτυξης φετιχισμού. Για το λόγο αυτό, περισσότερες έρευνες θα πρέπει να εστιασθούν στην οργανική διερεύνηση των ατόμων αυτών (Mason, 1997).
Κλινικά χαρακτηριστικά
Οι Chalkley και Powell (1983), μελέτησαν 48 φετιχιστές και βρήκαν ότι χρησιμοποιούσαν ποικίλα αντικείμενα, όπως, ρούχα, μαλακά υλικά, παπούτσια, δερμάτινα ή λαστιχένια εξαρτήματα, με ποικίλους τρόπους, όπως, χαϊδεύοντας, γλείφοντας, τρίβοντας, καίγοντας, κόβοντας, κοιτάζοντας ή παρακολουθώντας κάποιον άλλον να τα χρησιμοποιεί. Συγκεκριμένα βρήκαν ότι το 58% χρησιμοποιούσε σαν φετίχ ρούχα, το 23% λαστιχένια ή πλαστικά εξαρτήματα, το 15% υποδήματα, και το 15% μέρη του σώματος, με κύρια προτίμηση το πόδι. Επίσης, το 35% είχαν ένα φετίχ, και το 45% τρία ή περισσότερα φετίχ. Πέραν του φετιχισμού, οι 16 είχαν μία επιπλέον, και οι 13, δύο επιπλέον ψυχιατρικές διαγνώσεις.
Ο McConaghy (1993), παρατήρησε στους φετιχιστές ότι υπήρχε ισχυρό ενδιαφέρον για το φετιχιστικό αντικείμενο από παιδικής ηλικίας, και ότι το ενδιαφέρον μετατρέπεται σε σεξουαλική διέγερση κατά την εφηβεία. Σε δείγμα φετιχιστών που προέρχονταν από θεραπευτικό κέντρο βρέθηκε συνυπάρχουσα διάγνωση παιδοφιλίας, μαζοχισμού και μετενδυματικού φετιχισμού σε ποσοστά 41%, 33% και 33% αντίστοιχα. Επίσης βρέθηκε ότι η συνύπαρξη φετιχισμού σε παιδόφιλους ήταν 22%, σε ηδονοβλεψίες 15%, σε άτομα με τηλεφωνική σκατολογία 25%, με δημόσιο αυνανισμό 18%, και ζωοφιλία 33% (Abel & Osborn, 1992).
Συχνά παρατηρείται το φαινόμενο ο φετιχιστής να κλέβει το φετίχ που προτιμά. Βρέθηκε ότι, το 25% των φετιχιστών προβαίνει σε αυτή την πράξη (Chackley & Powell, 1983). Υπάρχουν όμως και περιστατικά βιαιότερων εγκλημάτων. Παρατηρήθηκαν φόνοι με κεντρικό σημείο το φετιχιστικό αντικείμενο. Οι Snow & Bluestone (1969), μελετώντας τα περιστατικά αυτά υπέθεσαν ότι ο φετιχισμός είναι μία άμυνα απέναντι στην επιθυμία του φετιχιστή να σκοτώσει ή να βλάψει. Η άποψη όμως που επικρατεί είναι ότι ο φετιχισμός από μόνος του δεν συνδέεται με τη βία, αλλά απαιτείται η συνύπαρξη κάποιας ψυχιατρικής διαταραχής για να εμφανιστεί (Langevin, 1983).
Επιδημιολογία
Όπως με όλες τις σεξουαλικές διαταραχές δεν υπάρχουν σαφή επιδημιολογικά στοιχεία για τον φετιχισμό. Είναι ευρέως γνωστό όμως, ότι, ο παθολογικός φετιχισμός είναι σπάνιος. Βρέθηκε ότι, μόνο 0,8% των ψυχιατρικών ασθενών που παρακολουθούνταν επί μία 20ετία ήταν φετιχιστές (Chalkley & Powell, 1983). Οι Gosselin & Wilson (1980), αντίθετα, βρήκαν ότι φετιχιστικές φαντασιώσεις υπήρχαν στο 60% περίπου του δείγματος των παραφιλικών και στο 18% των φυσιολογικών. Τα αντιτιθέμενα αυτά αποτελέσματα, εκτός των άλλων, υποδηλώνουν ότι ένα μικρό μόνο ποσοστό των φετιχιστών ζητούν θεραπεία.
Ο φετιχισμός είναι σημαντικά πιο συχνός στους άνδρες. Η επικράτηση αυτή θεωρήθηκε ότι οφείλεται στην οπτική φύση του φετιχισμού και στην υψηλότερη ευαισθησία των ανδρών στα οπτικά ερεθίσματα (Gosselin & Wilson, 1980). Ο Flor-Henry (1987) ενοχοποιεί τη διαφορετική λεκτική και γνωσιακή λειτουργικότητα στους άνδρες, σε σχέση με τις γυναίκες, γεγονός που οφείλεται στο διαφορετικό ρυθμό ανάπτυξης και τρόπο πλαγίωσης του εγκεφάλου κατά την εμβρυική ηλικία, λόγω της διαφορετικής έκθεσης στην τεστοστερόνη.
Βιβλιογραφία
Κατηγορία:Ανθρωπολογία της θρησκείας
Κινγκσλέι Κομάν
Ο Κίνγκσλεϊ Κομάν, γεννημένος στις 13 Ιουνίου 1996 στο Παρίσι, είναι Γάλλος διεθνής ποδοσφαιριστής, με καταγωγή από τη Γουαδελούπη, ο οποίος αγωνίζεται στη θέση του επιθετικού. Αυτό τον καιρό αγωνίζεται για λογαριασμό της γερμανικής Μπάγερν Μονάχου στην Μπουντεσλίγκα.
Παρί Σαιν-Ζερμάν
Σε ηλικία εννέα ετών, εντάχθηκε στα τμήματα υποδομής της Παρί Σαιν-Ζερμάν, κατόπιν προτροπής του πατέρα του, ο οποίος ήταν υποστηρικτής της συγκεκριμένης ομάδας. Κατά τη διάρκεια της ποδοσφαιρικής του εκπαίδευσης, κλήθηκε στην Εθνική Γαλλίας και συγκεκριμένα την ηλικιακή κατηγορία των U16.
Σε ηλικία δεκαέξι ετών, οκτώ μηνών και τεσσάρων ημερών, έγινε ο νεαρότερος σε ηλικία παίκτης του συλλόγου που να πραγματοποιεί το ντεμπούτο του στο πρωτάθλημα, πραγματοποιώντας την πρώτη του επίσημη συμμετοχή στη Λιγκ 1 στις 17 Φεβρουαρίου 2013 σε αναμέτρηση απέναντι στην ΦΚ Σοσό-Μονμπελιάρ. Εισήλθε στον αγωνιστικό χώρο στο 87ο λεπτό της αναμέτρησης, παίρνοντας τη θέση του Μάρκο Βεράττι.
Στις 4 Αυγούστου, κατά τη διάρκεια του Σούπερ Καπ Γαλλίας του 2013 με αντίπαλο τη Ζιροντέν ντε Μπορντό, εισήλθε ως αλλαγή προς το τέλος της αναμέτρησης. Η ΠΣΖ κατέκτησε το τρόπαιο επικρατώντας με σκορ 2-1. Εισήλθε, επίσης, ως αλλαγή κατά τη διάρκεια αναμέτρησης για την 6η αγωνιστική του πρωταθλήματος της Λιγκ 1, εκ νέου απέναντι στην Μπορντό, όπου και πήρε τη θέση του Λούκας. Η τέταρτη και τελευταία του συμμετοχή με την πρώτη ομάδα του συλλόγου έλαβε χώρα στις 18 Μαΐου 2014, κατά τη διάρκεια της τελευταίας αναμέτρησης για τη σεζόν: η Παρί γιόρταζε την κατάκτηση του γαλλικού πρωταθλήματος στο Παρκ ντε Πρενς σε αναμέτρηση με αντίπαλο τη Μονπελιέ, ενώ ο Κομάν αγωνίστηκε στο τελευταίο ημίωρο της αναμέτρησης.
Συνεχίζοντας την πρόοδό του, ο Κινγκσλέι Κομάν διακρίθηκε αγωνιζόμενος στην ΟΥΕΦΑ Γιούθ Λιγκ και δεν άργησε να τραβήξει επάνω του την προσοχή των σκάουτερ μεγάλων ξένων συλλόγων όπως οι Γιουβέντους, Ρόμα, Νιούκασλ και Άρσεναλ.
Γιουβέντους
Εντάχθηκε στη Γιουβέντους στις 7 Ιουλίου 2014, έχοντας, προηγουμένως, απορρίψει πρόταση επαγγελματικού συμβολαίου από την ΠΣΖ, φοβούμενος να μην έχει σημαντικό χρόνο αγωνιστικής παρουσίας με την τελευταία κατά τη διάρκεια της επερχόμενης σεζόν. Η Γιούβε πέτυχε να τον πείσει, παρά το γεγονός πως και άλλοι σύλλογοι ενδιαφέρονταν για την απόκτησή του. Πέτυχε το πρώτο του τέρμα με τη νέα του ομάδα, κατά τη διάρκεια της πρώτης του αναμέτρησης με τη Γιουβέντους σε μια φιλική αναμέτρηση με αντίπαλο την ομάδα επίλεκτων Indonesia ISL All Star, στις 6 Αυγούστου 2014.
Πραγματοποίησε την πρώτη του επίσημη συμμετοχή με τους Bianconeri ως βασικός κατά τη διάρκεια της 1ης αγωνιστικής του πρωταθλήματος της Σέριε Α, στις 30 Αυγούστου 2014 (νίκη με σκορ 1-0 επί της Κιέβο Βερόνα). Σημείωσε το πρώτο του τέρμα στο Κύπελλο Ιταλίας στις 15 Ιανουαρίου 2015 κατά τη διάρκεια της νίκης με σκορ 6-1 της Γιούβε επί της Ελλάς Βερόνα. Στις 2 Μαΐου 2015, αναδείχθηκε πρωταθλητής Ιταλίας έπειτα από την εκτός έδρας νίκη με σκορ 0-1 της Γιούβε επί της ΟΚ Σαμπντόρια. Στις 20 Μαΐου 2015, κατέκτησε το Κύπελλο Ιταλίας έπειτα από μία νίκη με σκορ 2-1 επί της Λάτσιο, ωστόσο ο ίδιος παρέμεινε στον πάγκο, δίχως να αγωνιστεί. Στις 6 Ιουνίου 2015, εισήλθε στον αγωνιστικό χώρο ως αλλαγή στο 89ο λεπτό του τελικού του Τσάμπιονς Λιγκ. Η ομάδα του ηττήθηκε σκορ 3-1 απέναντι στην ΦΚ Μπαρτσελόνα.
Μπάγερν Μονάχου
Στις 30 Αυγούστου 2015, ο Κομάν παραχωρήθηκε ως δανεικός στην Μπάγερν Μονάχου για διάστημα δύο ετών. Ο δανεισμός του συνοδεύτηκε από την τοποθέτηση οψιόν αγοράς του έναντι ποσού ύψους άνω των 20 εκατομμυρίων ευρώ.
Στις 19 Σεπτεμβρίου 2015, εκμεταλλευόμενος τους συνεχόμενους τραυματισμούς των Άριεν Ρόμπεν, Μάριο Γκέτζε και Φρανκ Ριμπερί, ο Κινγκσλέι Κομάν αγωνίστηκε για πρώτη φορά ως βασικός, ενώ, ταυτόχρονα, πέτυχε και το πρώτο του τέρμα με την Μπάγερν κατά τη διάρκεια αναμέτρησης για την Μπουντεσλίγκα με αντίπαλο την Ντάρμστατ (νίκη με σκορ 3-0 της Μπάγερν). Πέτυχε εκ νέου τέρμα κατά τη διάρκεια της 7ης αγωνιστικής του πρωταθλήματος της Μπουντεσλίγκα, σε εκτός έδρας αναμέτρηση της ομάδας του με αντίπαλο την Μάιντς. Το τέρμα του συνέβαλε στη νίκη της Μπάγερν με τελικό σκορ 0-3. Ο Κομάν πέτυχε το πρώτο του τέρμα στο Τσάμπιονς Λιγκ στις 24 Νοεμβρίου, κατά τη διάρκεια νικηφόρας αναμέτρησης της ομάδας του με σκορ 4-0 επί του Ολυμπιακού. Στη διάρκεια της ίδιας αυτής αναμέτρησης, έδωσε επίσης μία ασίστ. Όπως συνέβη και με την περίπτωση του Ντούγκλας Κόστα, οι καλές εμφανίσεις του Κομάν εξέπληξαν και ενθουσίασαν, ταυτόχρονα, τόσο τον προπονητή της ομάδας, Πεπ Γκουαρντιόλα, όσο και τους Βαυαρούς φιλάθλους, σε σημείο, μάλιστα, το δίδυμο που οι δυο τους αποτελούσαν να γίνει σύντομα γνωστό με το ψευδώνυμο "CoCo" (από τα αρχικά τους, Κομάν-Κόστα) ως αναφορά στο πετυχημένο δίδυμο των "Robbery" (από τα αρχικά Ρόμπεν-Ριμπερί), το οποίο και αντικατέστησε, λόγω της απουσίας των δύο παικτών που το αποτελούσαν.
Διεθνής Καριέρα
Ο Κινγκσλέι Κομάν πέρασε από όλες τις ηλικιακές κατηγορίες της Εθνικής Γαλλίας, ξεκινώντας από την Εθνική Γαλλίας U16 και φτάνοντας έως την Εθνική Γαλλίας. Κλήθηκε για πρώτη φορά στην Εθνική Γαλλίας στις 5 Νοεμβρίου 2015 από τον Ντιντιέ Ντεσάν ενόψει των φιλικών αναμετρήσεων με αντιπάλους τη Γερμανία στις 13 Νοεμβρίου 2015 και την Αγγλία στις 17 Νοεμβρίου 2015. Πέτυχε το πρώτο του τέρμα με την Εθνική Γαλλίας στις 29 Μαρτίου 2016 στη διάρκεια φιλικής αναμέτρησης με αντίπαλο τη Ρωσία.
Διακρίσεις
Έχει αναδειχτεί πρωταθλητής Γαλλίας δύο φορές και πιο συγκεκριμένα το 2013 και το 2014 με την Παρί Σαιν-Ζερμάν, ενώ κατέκτησε και το Σούπερ Καπ Γαλλίας, το 2013, απέναντι στη Ζιροντέν Μπορντό.
Με τη Γιουβέντους, αναδείχθηκε πρωταθλητής Ιταλίας το 2015 και το 2016. Κατέκτησε, επίσης, το Κύπελλο Ιταλίας το 2015, καθώς και το Σούπερ Καπ Ιταλίας του 2015, σε μία γενικώς καλή σεζόν, αν και η ομάδα ηττήθηκε στον τελικό του Τσάμπιονς Λιγκ του 2015 με αντίπαλο την ΦΚ Μπαρτσελόνα.
Εξωτερικοί σύνδεσμοι
Κατηγορία:Γάλλοι ποδοσφαιριστές Κατηγορία:Ποδοσφαιριστές από τη Γουαδελούπη Κατηγορία:Ποδοσφαιριστές Εθνικής Γαλλίας Κ16 Κατηγορία:Ποδοσφαιριστές Εθνικής Γαλλίας Κ17 Κατηγορία:Ποδοσφαιριστές Εθνικής Γαλλίας Κ18 Κατηγορία:Ποδοσφαιριστές Εθνικής Γαλλίας Κ19 Κατηγορία:Ποδοσφαιριστές Εθνικής Γαλλίας Κ21 Κατηγορία:Ποδοσφαιριστές Εθνικής Γαλλίας Κατηγορία:Ποδοσφαιριστές Παρί Σεν Ζερμέν Κατηγορία:Ποδοσφαιριστές Γιουβέντους Κατηγορία:Ποδοσφαιριστές Μπάγερν Μονάχου Κατηγορία:Επιθετικοί ποδοσφαιριστές Κατηγορία:Ποδοσφαιριστές Λιγκ 1 Κατηγορία:Ποδοσφαιριστές Σέριε Α Κατηγορία:Ποδοσφαιριστές Μπούντεσλιγκα Κατηγορία:Ποδοσφαιριστές Ευρωπαϊκού Πρωταθλήματος 2016 Κατηγορία:Παίκτες νικητές ΟΥΕΦΑ Τσάμπιονς Λιγκ Κατηγορία:Ποδοσφαιριστές Ευρωπαϊκού Πρωταθλήματος 2020 Κατηγορία:Ποδοσφαιριστές Παγκοσμίου Κυπέλλου 2022
Μπρούκ Έντουαρντς
Ο Μπρούκ Έντουαρντς (λατινικό αλφάβητο : Brooke Edwards), ήταν Βρετανός πρωταθλητής της αντισφαίρισης που κατοικούσε αλλά και εκπροσωπούσε σε διεθνής τουρνουά την Βρετανική Ινδία.
Ήταν νικητής στο διπλό του Ινδικού πρωταθλήματος που έγινε στο Αλαχαμπάντ το 1932. Στο Πρωτάθλημα αντισφαίρισης Ανατολικής Μεσογείου ήταν φιναλίστ στο διπλό αντρών με συμπαίκτη τον Τζίμυ Μεχτά.
Πριν την δημιουργία της Ινδικής εθνικής ομάδας του κυπέλλου Ντέιβις το 1938 έπαιξε στην ανεπίσημη εθνική που προ υπήρχε σε πολλούς αγώνες μαζί με τους καλύτερους παίκτης στην Ινδία της εποχής.
Παραπομπές
Κατηγορία:Ινδοί αθλητές της αντισφαίρισης Κατηγορία:Βρετανοί αθλητές της αντισφαίρισης
Κλεφτρόνι και τζέντλεμαν
Το Κλεφτρόνι και Τζέντλεμαν είναι ο τίτλος μίας ελληνικής κινηματογραφικής ταινίας του 1986, σε σκηνοθεσία Γιάννη Χαρτοματζίδη, σενάριο Γιώργου Μυλωνά και πρωταγωνιστές τους: Στάθη Ψάλτη, Έφη Πίκουλα και Παύλο Ευαγγελόπουλο.
Πλοκή
Ο Στάθης (Στάθης Ψάλτης) πιστεύει ότι με το που θα πάρει το πτυχίο του, θα λύσει αυτόματα το πρόβλημα της εργασίας, αλλά βρίσκεται μπροστά σε τοίχους και κλειστές πόρτες που για να ανοίξουν απαιτείται το απαραίτητο «μέσο». Καθώς αναζητά δουλειά από πόρτα σε πόρτα, συναντά τη Μαρίνα (Έφη Πίκουλα) και την ερωτεύεται. Η κοπέλα, που έχει δεσμό με ένα κλεφτρόνι μηχανών (Παύλος Ευαγγελόπουλος) και εργάζεται στο κατάστημα ηλεκτρικών ειδών του πατέρα της (Σπύρος Καλογήρου), θέλει να γίνει σκηνοθέτης, έτσι ζητά από τον Στάθη να τη βοηθήσει και αυτός ανταποκρίνεται ολόψυχα και αποτελεσματικά...
Εξωτερικοί σύνδεσμοι
Κατηγορία:Ελληνικές ταινίες Κατηγορία:Ταινίες του 1987 Κατηγορία:Ελληνόφωνες ταινίες Κατηγορία:Ελληνικές κωμικές ταινίες Κατηγορία:Ταινίες γυρισμένες στην Ελλάδα Κατηγορία:Ταινίες σε παραγωγή Γιώργου Καραγιάννη Κατηγορία:Ταινίες σε σκηνοθεσία Γιάννη Χαρτοματζίδη Κατηγορία:Ταινίες σε σενάριο Γιώργου Μυλωνά
Θανάσης Μουστακίδης
Ο  Θανάσης Μουστακίδης (20 Ιανουαρίου 1962) είναι Έλληνας παλαίμαχος διακεκριμένος διεθνής πετοσφαιριστής, που αγωνιζόταν στη θέση του πασαδόρου.
Γεννήθηκε στις 20 Ιανουαρίου 1962 στο Σουφλί. Είναι απόφοιτος ΤΕΦΑΑ και σήμερα είναι καθηγητής στο Δημοκρίτειο Πανεπιστήμιο Θράκης. Ξεκίνησε το βόλεϊ από τον Έβρο Σουφλίου και το 1976 πήγε στον Άρη, από όπου το 1987 αποκτήθηκε από τον Ολυμπιακό Πειραιώς. Με τον Ολυμπιακό κατέκτησε 8 Πρωταθλήματα, πέντε Κύπελλα και ένα Κύπελλο Κυπελλούχων Ευρώπης. Επίσης έπαιξε σε τέσσερα φάιναλ φορ του Κυπέλλου Πρωταθλητριών Ευρώπης. Το 1996 πηγαίνει στην ΑΕΚ και το 1998 στον Εθνικό Αλεξανδρούπολης, όπου και έκλεισε την καριέρα του. Θεωρείται ένας από τους κορυφαίους Έλληνες πασαδόρους όλων των εποχών.
Εθνική Ελλάδος
Στην Εθνική Ελλάδος, με την οποία έχει 413 συμμετοχές, κλήθηκε για πρώτη φορά το 1979 σε ηλικία 17 ετών, και παραμένει πρώτος σε συμμετοχές στην ιστορία της. Συμμετείχε, ως παίκτης της, σε 5 ευρωπαϊκά πρωταθλήματα, με κορυφαία στιγμή τη μεγαλύτερη επιτυχία της Εθνικής ομάδας πετοσφαίρισης, το χάλκινο μετάλλιο στο Ευρωπαϊκό του 1987 στη Γάνδη. Επίσης πήρε μέρος σε 2 παγκόσμια πρωταθλήματα και σε 2 World League.
Πηγές
Κατηγορία:Έλληνες αθλητές της πετοσφαίρισης Κατηγορία:Πετοσφαιριστές της εθνικής Ελλάδος Κατηγορία:Πετοσφαιριστές Άρη Κατηγορία:Πετοσφαιριστές ΟΣΦΠ Κατηγορία:Πετοσφαιριστές ΑΕΚ Κατηγορία:Πετοσφαιριστές Εθνικού Αλεξανδρούπολης Κατηγορία:Προπονητές πετοσφαίρισης Εθνικού Αλεξανδρούπολης Κατηγορία:Έλληνες προπονητές πετοσφαίρισης
Μεσίτης Αστικών Συμβάσεων
Ο Μεσίτης Αστικών Συμβάσεων είναι το φυσικό ή νομικό πρόσωπο προς το οποίο δίδεται εντολή διαμεσολάβησης ή/και υπόδειξης ευκαιρίας προς σύναψη σύμβασης, έναντι αμοιβής για την παροχή αυτή.
Ο Μεσίτης Αστικών Συμβάσεων μπορεί να διαμεσολαβήσει σε οποιοδήποτε είδος αστικής σύμβασης. Η πιο συνήθης και διαδεδομένη διαμεσολάβηση είναι αυτή για την αγοραπωλησία ή μίσθωση ακινήτων. Για τον λόγο αυτόν, η έννοια του Μεσίτη Αστικών Συμβάσεων ταυτίζεται με αυτή του κτηματομεσίτη.
Ο Μεσίτης Αστικών Συμβάσεων αμείβεται με προμήθεια επί της πραγματικής αξίας πώλησης ενός ακινήτου, πάνω στην οποία υπολογίζεται και ο Φ.Π.Α. Το ύψος της προμήθειας δεν καθορίζεται με νομοθεσία, αλλά είναι αποκλειστικά θέμα διαπραγμάτευσης και συμφωνίας μεταξύ των συμβαλλομένων. Το σύνηθες ύψος της προμήθειας για αγοραπωλησία στον νομό Αττικής είναι 2% + Φ.Π.Α. από κάθε έναν από τους συμβαλλόμενους, ενώ η αντίστοιχη αμοιβή του κτηματομεσίτη για μίσθωση ακινήτου είναι ένα μηνιαίο μίσθωμα συν Φ.Π.Α. από τον κάθε συμβαλλόμενο.
Η προμήθεια οφείλεται στον κτηματομεσίτη, εάν και εφόσον πραγματοποιηθεί η αστική σύμβαση (αγοραπωλησία ή μίσθωση). Δεν είναι απαραίτητη η ενεργή ανάμειξη του κτηματομεσίτη στις διαπραγματεύσεις για να έχει δικαίωμα στην μεσιτική αμοιβή. Αυτό εξαρτάται από την επιθυμία του εντολέα, η οποία εκφράζεται στην μεσιτική εντολή. Αν ο εντολέας επιθυμεί ο κτηματομεσίτης απλά να του υποδείξει ακίνητα διαθέσιμα προς πώληση ή μίσθωση, αρκεί να γίνει αυτό ώστε ο κτηματομεσίτης να έχει δικαίωμα στη μεσιτική αμοιβή. Αν ο εντολέας επιθυμεί πέρα από την υπόδειξη και τη συμμετοχή του κτηματομεσίτη στις διαπραγματεύσεις, τότε ο κτηματομεσίτης πρέπει να συμμετέχει για να έχει δικαίωμα στο συνολο της αμοιβής. Φυσικά, η επιθυμία του εντολέα πρέπει να καταστεί σαφής στον κτηματομεσίτη.
Η προκαταβολή μέρους ή ολόκληρης της μεσιτικής αμοιβής πριν την ολοκλήρωση της κύριας σύμβασης ή ακόμα και με την υπογραφή της μεσιτικής εντολής, δεν απαγορεύεται από το νόμο. Ο Σύλλογος Μεσιτών Αστικών Συμβάσεων Αθηνών-Αττικής, όμως, αποτρέπει τα μέλη του από την προείσπραξη αμοιβής, χωρίς αυτό να είναι δεσμευτικό. Το σύνηθες, πάντως, είναι να καταβάλλεται το 50% της μεσιτικής αμοιβής κατά την υπογραφή προσυμφώνου (αν υπογραφεί προσύμφωνο) και το υπόλοιπο κατά την υπογραφή της κύριας σύμβασης (μεταβίβασης ή μίσθωσης ακινήτου).
Για να έχει δικαίωμα αμοιβής, ο Κτηματομεσίτης πρέπει να έχει λάβει εντολή υπόδειξης ή/και διαμεσολάβησης, την λεγόμενη μεσιτική εντολή. Η μεσιτική εντολή είναι καθ'όλα δεσμευτική και η νομολογία επιτρέπει η μεσιτική εντολή να είναι είτε γραπτή, είτε προφορική. Δεν υπάρχει συγκεκριμένη μεσιτική εντολή που προβλέπεται από το νόμο. Κάθε κτηματομεσίτης μπορεί να έχει συντάξει το δικό του κείμενο στη μεσιτική εντολή που χρησιμοποιεί. Ο Σύλλογος Μεσιτών Αστικών Συμβάσεων Αθηνών - Αττικής προτείνει μια συγκεκριμένη μεσιτική εντολή, αλλά η πρόταση αυτή δεν είναι δεσμευτική. Για το λόγο αυτό, ο συμβαλλόμενος (ιδιοκτήτης ή πιθανός αγοραστής / ενοικιαστής) πρέπει να διαβάζει την εντολή πριν την υπογράψει.
Όσοι ενεργούν ως κτηματομεσίτες χωρίς να είναι νόμιμοι κτηματομεσίτες, δεν έχουν δικαίωμα σε μεσιτική αμοιβή.
Ένας μεσίτης ακινήτων μπορεί να παρέχει ευρύτερες υπηρεσίες όπως συμβουλές για την επενδυτική στρατηγική, φορολογική δομή, τραπεζική χρηματοδότηση, εξυπηρέτηση και διαχείριση μεταπωλήσεων.
Σύμφωνα με τις παραγράφους 4, 5 και 6 του άρθρου 200 του νόμου 4072/2012  «4. Επιτρέπεται η σύμβαση αποκλειστικής μεσιτείας, στο πλαίσιο της οποίας ο εντολέας δεν έχει το δικαίωμα να αναθέσει εντολή με το ίδιο περιεχόμενο σε άλλο μεσίτη ούτε και να δραστηριοποιηθεί ο ίδιος ή τρίτος για λογαριασμό του για την αναζήτηση ευκαιρίας για όσο χρόνο ισχύει η σύμβαση, ο δε μεσίτης έχει την υποχρέωση να δραστηριοποιηθεί για την εκτέλεση της εντολής.
Παγκόσμιος Δείκτης Ειρήνης
450px|right|thumb|Παγκόσμιος χάρτης του Παγκόσμιου Δείκτη Ειρήνης του 2011. Το πράσινο υποδεικνύει πιο ειρηνική χώρα ενώ το κόκκινο/μαύρο λιγότερο. right|thumb|280px|Μεταβολή στον αριθμό των χωρών σε κάθε κλάση του Παγκόσμιου Δείκτη Ειρήνης μεταξύ 2007-2011.
Ο Παγκόσμιος Δείκτης Ειρήνης (αγγλικά: Global Peace Index, GPI) είναι μία προσπάθεια να μετρηθεί η σχετική θέση κρατών και περιοχών ως προς την ειρηνικότητά τους. Είναι έργοτου Ινστιτούτου για την Οικονομία και την Ειρήνη και αναπτύχθηκε σε συνεργασία με διεθνή ομάδα ειδικών πάνω στην ειρήνη από ινστιτούτα ειρήνης και δεξαμενές σκέψης με βάσει δεδομένα που συλλέχθηκαν και αναλύθηκαν από το Economist Intelligence Unit. Ο κατάλογος δημοσιεύτηκε για πρώτη φορά τον Μάιο του 2007 και έπειτα τον Μάιο του 2008, στις 2 Ιουνίου του 2009, 10 Ιουνίου του 2010 και πιο πρόσφατα στις 25 Μαΐου 2011, ενώ αξιώνεται ότι είναι η πρώτη μελέτη κατάταξης των χωρών του κόσμου με βάση την ειρηνικότητά τους. Η μελέτη είναι πνευματικό δημιούργημα του Αυστραλού επιχειρηματία Steve Killelea και επιδοκιμάστηκε από προσωπικότητες όπως ο Κόφι Ανάν, ο Δαλάι Λάμα, ο αρχιεπίσκοπος Ντέσμοντ Τούτου, ο πρώην πρόεδρος της Φινλανδίας Μάρτι Αχτισάαρι, ο Μουχάμαντ Γιούνους, ο οικονομολόγος Τζέφρι Σαχς, ο πρώην πρόεδρος της Ιρλανδίας Μαίρη Ρόμπινσον και ο πρώην πρόεδρος των ΗΠΑ Τζίμι Κάρτερ. Οι παράγοντες που μελετήθηκαν από από τους συγγραφείς περιλαμβάνουν τους εσωτερικούς παράγοντες όπως η βία και η εγκληματικότητα στην χώρα και τους εξωτερικούς παράγοντες στις διεθνείς σχέσεις της χώρας όπως ή στρατιωτικές δαπάνες και οι πόλεμοι.
Μεθοδολογία
Όσοι δείκτες δεν είναι ήδη σε κλίμακα από 1 έως 5 μετατρέπονται με βάσει την ακόλουθη σχέση: x=(x-Min(x))/(Max(x)-Min(x)) όπου Max(x) και Min(x) είναι η υψηλότερη και η χαμηλότερη τιμή του συγκεκριμένου δείκτη που εμφανίζεται. Η κλίμακα από 0 έως 1 που προκύπτει μετατρέπεται μετά σε 1 έως 5. Μετά οι δείκτες πολλαπλασιάζονται με συντελεστές βάρους ανάλογα με την κρίση της ερευνητικής ομάδας ως προς την σπουδαιότητά τους. Τα αποτελέσματα χωρίζονται κατόπιν σε δύο υποπίνακες, εσωτερικής ειρήνης με βάρος 60% και εξωτερικής ειρήνης με βάρος 40% και προκύπτει το τελικό αποτέλεσμα..
Τα κύρια ευρήματα του Παγκόσμιου Δείκτη Ειρήνης είναι:
Εφαρμόστηκε στατιστική ανάλυση ώστε να ανακαλυφθούν πιο συγκεκριμένοι παράγοντες ειρήνης. Ειδικότερα, η ερευνητική ομάδα έψαξε για δείκτες που είτε περιλαμβάνονταν είτε όχι και που είχαν υψηλά επίπεδα συσχέτισης με την συνολική βαθμολογία των χωρών. Ανάμεσα στους στατιστικά σημαντικούς δείκτες που δεν χρησιμοποιήθηκαν στην ανάλυση είναι η λειτουργικότητα της κυβέρνησης μια χώρας, η περιφεριακή ολοκλήρωση, η εχθρότητα προς τους ξένους, η σημαντικότητα της θρησκείας στην εθνική ζωή, και το κατά κεφαλή ΑΕΠ.
Αξίζει να σημειωθεί ότι από την μελέτη του 2007 λείπουν η Λευκορωσία, η Ισλανδία, πολλά Αφρικανικά κράτη, η Μογγολία, η Βόρεια Κορέα και το Αφγανιστάν. Δεν συμπεριλαμβάνονται επειδή δεν ήταν διαθέσιμα αξιόπιστα στοιχεία και για τους 24 δείκτες.
Κριτική και αντίδραση στην κριτική
Ο Economist δημοσιεύοντας τον κατάλογο, παραδέχτηκε ότι αυτός «θα δεχτεί αρκετές επικρίσεις.» Ειδικότερα, σύμφωνα με τον Economist, το βάρος που δίνεται στις στρατιωτικές δαπάνες μπορεί να φανεί ότι δίνει προβάδισμα σε χώρες που απολαμβάνουν την ειρήνη επειδή άλλες (οι ΗΠΑ) αναλαμβάνουν την άμυνά τους. Η πραγματική χρησιμότητα του δείκτη, δεν έγκειται στην συγκεκριμένη κατάταξη μιας χώρας τώρα, αλλά στο πως αυτή η κατάταξη αλλάζει με τον χρόνο, παρακολουθώντας έτσι το πότε και το πως οι χώρες γίνονται περισσότερο ή λιγότερο ειρηνικές. Ο δείκτης ειρήνης έχει δεχτεί κριτική γιατί δεν περιλαμβάνει δείκτες που να έχουν άμεση σχέση με την βία κατά των γυναικών και των παιδιών. Η Riane Eisler γράφοντας στο Christian Science Monitor εξέφρασε την άποψη ότι «θέτοντάς του μετριοπαθώς, αυτό το τυφλό σημείο κάνει τον δείκτη πολύ ανακριβή.» Αναφέρει ότι σε ένα αριθμό συγκεκριμένων περιπτώσεων, συμπεριλαμβανομένης της Αιγύπτου, όπου ισχυρίζεται ότι το 90% των γυναικών υφίστανται ακρωτηριασμό στα γενετικά όργανα και της Κίνας όπου κατά την ίδια η βρεφοκτονία θηλυκών βρεφών είναι ακόμα πρόβλημα, σύμφωνα με μια μελέτη του 2000 από την UNICEF.
Ο δείκτης επιδοκιμάστηκε από ένα αριθμό σημαντικών διεθνών προσωπικοτήτων, συμπεριλαμβανομένου του πρώην γενικού γραμματέα των Ηνωμένων Εθνών, Κόφι Ανάν, του τέως προέδρου της Φινλανδίας και αποδέκτη του βραβείου Νόμπελ για το 2008, Μάρτι Αχτισάαρι, του Δαλάι Λάμα, του αρχιεπισκόπου Ντέσμοντ Τούτου, του Μουχάμαντ Γιούνους και του πρώην προέδρου των ΗΠΑ, Τζίμι Κάρτερ. Ο Steve Killelea, ο αυστραλός που εμπνεύστηκε την ιδέα για τον δείκτη, ισχυρίζεται ότι ο δείκτης είανι «κάλεσμα για ξύπνημα προς όλους τους ηγέτες της υφηλίου.».
Global Peace Index rankings
Τα κράτη που θεωρούνται πιο ειρηνικά έχουν χαμηλότερη βαθμολογία. Χώρες με βαθμολογίες σε πράσινο φόντο ανήκουν στο 20% των πιο ειρηνικών για το συγκεκριμένο έτος, ενώ αυτές με κόκκινο στο χαμηλότερο 20%. All information in the table of rankings from: Both are linked from:
Εξωτερικοί σύνδεσμοι
Κατηγορία:Κατάλογοι χωρών Κατηγορία:Ειρήνη
Γήινη διάθλαση
Γενικά η γήινη διάθλαση λαμβάνεται υπ΄όψη σε παρατηρήσεις μακρών οπτικών πεδίων και έχει σχέση με τον ορατό ορίζοντα.
Κατά τα γνωστά ο ορατός ορίζοντας προσδιορίζεται από την ευθεία που άγεται από τον οφθαλμό του παρατηρητή, που βρίσκεται σε κάποιο ύψος, και εφάπτεται της επιφάνειας της Γης (της θάλασσας). Επειδή όμως η πάνω από την επιφάνεια της θάλασσας ατμόσφαιρα αποτελείται από στρώματα διαφορετικής πυκνότητας τούτο έχει ως συνέπεια ο παρατηρητής ν΄ αντιλαμβάνεται λόγω της διάθλασης τη φαινομένη κατεύθυνση του ορατού ορίζοντα ψηλότερα του πραγματικού.
Συνεπώς η γήινη διάθλαση εξαρτάται από την πυκνότητα της ατμόσφαιρας και κατ΄ επέκταση μεταβάλλεται σε κάθε μεταβολή των στοιχείων της θερμοκρασίας και της βαρομετρικής πίεσης.
Δείτε επίσης
Κατηγορία:Ατμόσφαιρα Κατηγορία:Οπτική Κατηγορία:Παρατηρησιακή αστρονομία
Κάντυ Ντάλφερ
Η Κάντυ Ντάλφερ ( Candy Dulfer) (γεννημένη στις 19 Σεπτεμβρίου 1969) είναι μια Ολλανδή smooth jazz, funk alto σαξοφωνίστας και περιστασιακά τραγουδίστρια που άρχισε να παίζει στην ηλικία των έξι. Ίδρυσε τηνμπάντα, με Funky Stuff, όταν ήταν δεκατεσσάρων ετών. Το ντεμπούτο άλμπουμ της Saxuality (1990) ήταν υποψήφιο για Βραβείο Grammy Η Ντάλφερ μέχρι έχει κυκλοφορήσει εννέα στούντιο άλμπουμ, δύο live άλμπουμ και ένα άλμπουμ συλλογή. Έχει εμφανιστεί και ηχογραφήσει τραγούδια με μουσικούς, συμπεριλαμβανομένου και του πατέρα της Hans Dulfer, Prince, Dave Stewart, Van Morrison, και Maceo Parker, και έχει εμφανιστεί ζωντανά με τον Alan Parsons (1995), Pink Floyd (1990), και Tower of Power " (2014). Ήταν η παρουσιάστρια στην ολλανδική τηλεοπτική σειρά Candy meets... (2007), στην οποία έπαιρνε συνεντεύξεις από συναδέλφους μουσικούς. Το 2013 έγινε κριτής στην πέμπτη σεζόν της ολλανδικής έκδοσης του The X Factor.
Παραπομπές
Κατηγορία:Μουσικοί από το Άμστερνταμ Κατηγορία:Σαξοφωνίστες
Κύστη μικροφυκών
Οι ομάδες μικροφυκών που σχηματίζουν κύστεις είναι οι εξής: κυανοβακτήρια (Blue-Green Algae / Cyanobacteria), δινομαστιγωτά (Dinophyta), χλωροφύκη (Green Algae), ευγληνοειδή (Euglenophyta), κρυπτομονάδες (Cryptophyta).
Οι κύστεις ή ακινέτια (όπως αναφέρονται στα κυανοβακτήρια) είναι εξειδικευμένα αγενή κύτταρα σε λανθάνουσα κατάσταση που αναπτύσσονται από ενεργώς αυξανόμενα κύτταρα μετά από συσσώρευση προϊόντων αφομοίωσης και ελάττωση των θυλακοειδών. Υπάρχουν και διαπαυσιακές κύστεις (όπως αναφέρονται στα δινομαστιγωτά) όπου προκύπτουν από εγγενή κύτταρα. Η μορφολογία τους είναι χαρακτηριστική για τα διάφορα είδη ή γένη. Γενικά, κατά το σχηματισμό των κύστεων, τα κύτταρα διευρύνονται, μεγεθύνονται, συσσωρεύουν αποταμιευτικές ουσίες, αναπτύσσουν παχιά κυτταρικά τοιχώματα και αναστέλλουν τον ενεργό μεταβολισμό τους. Σε κάποιες ομάδες φυκών η δημιουργία των κύστεων συνεπάγεται απώλεια μαστιγίου. Αυτή η αύξηση της κυτταρικής πυκνότητας συμβάλλει στην ταχεία απόθεση των κυττάρων στα ιζήματα, όπου οι κύστεις μπορούν να διατηρηθούν μέχρις ότου οι συνθήκες θα επιτρέψουν την βλάστησή τους ή να διαχειμάσουν.
Οι κύστεις επιτρέπουν την επιβίωση των μικροφυκών που τις σχηματίζουν σε αντίξοες συνθήκες, όπως τις χειμερινές συνθήκες, και τη συνέχιση της αύξησης αυτών με τη βελτίωση των συνθηκών. Μπορούν να παραμείνουν σε αυτή την κατάσταση για πολύ καιρό.
Το περιβαλλοντικό ερέθισμα μεταξύ των διαφόρων ομάδων μικροφυκών που επάγει το σχηματισμό κύστεων ποικίλλει και μπορεί να αφορά τα θρεπτικά άλατα, την ακτινοβολία, τη φωτοπερίοδο ή τη θερμοκρασία. Σε ορισμένες περιπτώσεις, συγκεκριμένες βακτηριακές συνεργιστικές «ενώσεις» φαίνεται να προωθούν τον σχηματισμό κύστεων.
Σε ορισμένα κυανοβακτήρια η παραγωγή ακινετίων (κύστεων) πιθανόν προωθείται από χαμηλά επίπεδα κυτταρικού φωσφόρου, ενώ η θερμοκρασία είναι πιθανώς σημαντικότερη σε άλλες περιπτώσεις. Στα δινομαστιγωτά οι διαπαυσιακές κύστεις σχηματίζονται κατά την εγγενή αναπαραγωγή τους που πραγματοποιείται φυσιολογικά σε έναν ετήσιο κύκλο. Στα χλωροφυκή οι κύστεις δεν είναι βέβαιο αν είναι αποτέλεσμα εγγενούς αναπαραγωγής όπως στα δινομαστιγωτά. Στα ευγληνοειδή, η παραγωγή κύστεων προκαλείται από χαμηλά επίπεδα θρεπτικών, ξηρασία, πολύ υψηλή ένταση φωτός ή από χαμηλούς λόγους αζώτου προς φώσφορο στο περιβάλλον ενώ στις κρυπτομονάδες φαίνεται ότι προωθείται από υψηλά επίπεδα φωτός σε συνδυασμό με ανεπάρκεια αζώτου.
Κωνσταντίνος Σπετσιώτης
Ο Κωνσταντίνος Σπετσιώτης (1883 - 5 Μαρτίου 1966) ήταν Έλληνας αθλητής του στίβου κι ολυμπιονίκης το 1906.
Στους Μεσολυμπιακούς του 1906 ήταν 3ος στο Βάδην 1.500μ με επίδοση 7.24.0 πίσω από τον πρώτο Αμερικανό Τζορτζ Μπόνχαγκ και τον δεύτερο Καναδό Ντόνλαντ Λίντεν. Λίγες μέρες πριν την Μεσολυμπιάδα είχε πάρει μέρος και στο πανελλήνιο πρωτάθλημα στίβου, όπου ήταν πρώτος στο βάδην 3.000 μ. με επίδοση 7.34. Το 1904 είχε συμμετάσχει στους Η' Πανιώνιους αγώνες στην Σμύρνη όπου ήταν πρώτος στα 1.000 μ.βάδην με επίδοση 	4΄45΄΄.
Παραπομπές
Σπετσιώτης, Κωνσταντίνος Κατηγορία:Αθλητές στίβου Εθνικού ΓΣ Σπετσιώτης, Κωνσταντίνος Κατηγορία:Έλληνες αθλητές του στίβου στους Θερινούς Ολυμπιακούς Αγώνες Κατηγορία:Αθλητές του στίβου στους Θερινούς Ολυμπιακούς Αγώνες 1906 Κατηγορία:Κάτοχοι μεταλλίων του Πανελλήνιου Πρωταθλήματος Στίβου
466 Τισιφόνη
Η Τισιφόνη (Tisiphone) είναι πολύ μεγάλος αστεροειδής που κινείται στην εξωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 8,3. Ανακαλύφθηκε το 1901 από τους αστρονόμους Μαξ Βολφ και Λουίτζι Καρνέρα, που παρατηρούσαν από τη Χαϊδελβέργη, και πήρε το όνομά της από την Τισιφόνη, μία από τις Ερινύες στην ελληνική μυθολογία. Η Τισιφόνη ανήκει στην Οικογένεια αστεροειδών της Κυβέλης.
Φυσικά χαρακτηριστικά
Οι διαστάσεις της Τισιφόνης εκτιμώνται σε 115,5 ως 121 χιλιόμετρα (από δεδομένα του IRAS), ενώ η μάζα της εκτιμάται σε 1,61 τετράκις εκατομμύριο τόνους για μέση πυκνότητα 2 gr/cm³. Ο φασματικός τύπος της είναι C (ανθρακούχος), ενώ το άλβεδό της είναι 0,063 (από δεδομένα του IRAS). Η Τισιφόνη περιστρέφεται γύρω από τον εαυτό της μία φορά κάθε 8 ώρες και 49 λεπτά. Η μέση θερμοκρασία στην επιφάνειά της εκτιμάται σε 120 περίπου βαθμούς Κελσίου κάτω από το μηδέν. Για την Τισιφόνη υπάρχουν και πολωσιμετρικά δεδομένα (Fornasier et al. 2006).
Εξωτερικοί σύνδεσμοι
Τισιφονη
Ο Πρίγκηψ των Δολαρίων
μικρογραφία|260x260εσ|[[Γκάρι Κούπερ και Τζιν Άρθουρ σε σκηνή της ταινίας]] Ο Πρίγκηψ των Δολλαρίων (Αγγλ. Mr. Deeds Goes to Town) είναι σοφιστικέ κωμωδία παραγωγής 1936 σε σκηνοθεσία Φρανκ Κάπρα και πρωταγωνιστές τους Γκάρι Κούπερ και Τζιν Άρθουρ. Το σενάριο του Ρόμπερτ Ρίσκιν βασίστηκε σε διήγημα του Κλάρενς Μπάντιγκτον Κέλαντ που δημοσιεύτηκε σε συνέχειες από το περιοδικό The Saturday Evening Post. Η ταινία σηματοδότησε την πέμπτη συνεργασία των Κάπρα και Ρίσκιν. Το κινηματογραφικό αυτό έργο και το Ο κύριος Σμιθ πάει στην Ουάσινγκτον αποτελούν ίσως τα μεγαλύτερα δείγματα της καυστικότητας με την οποία ο Κάπρα σατίρισε το αμερικάνικο κατεστημένο του τότε.
Υπόθεση
Ένας φιλήσυχος επαρχιώτης ο Λόνγκφέλοου Ντιντς (Γκάρι Κούπερ), κληρονομεί μιά περιουσία 20 εκατομμυρίων. Μετακομίζει τότε στη Νέα Υόρκη, αλλά η ζωή της πόλης κι οι άνθρωποί της είναι πολύ διαφορετικοί απ' οτιδήποτε έχει συνηθίσει. Έτσι ο καλόκαρδος αυτός νέος βλέπει παντού ψευτιά και ματαιοδοξία καθώς όλοι προσπαθούν να τον εκμεταλλευτούν. Κάποια στιγμή εμφανίζεται στη ζωή του η Μπέμπα (Τζιν Άρθουρ) μιά όμορφη δημοσιογράφος σκανδαλοθηρικής εφημερίδας, την οποία ερωτεύεται. Η Μπέμπα τού παρουσιάζεται με ψεύτικο όνομα και προσπαθεί να αποσπάσει πληροφορίες για τον τρόπο ζωής του, προκειμένου να γράψει ένα άρθρο το οποίο θα έχει σαν συνέπεια τον εξευτελισμό του.
Πληροφορίες
Ο Κάπρα ήθελε να σκηνοθετήσει πρώτα την ταινία Χαμένος ορίζοντας (Lost Horizon, 1937) και μετά τον Πρίγκηπα των δολαρίων, αλλά ο πρωταγωνιστής της ταινίας Ρόναλντ Κόλμαν δεν μπορούσε να αποδεσμευτεί απ' τις κινηματογραφικές του υποχρεώσεις κι έτσι προχώρησε πρώτα η παραγωγή και η προώθηση του Πρίγκιπα. Ο Χαμένος ορίζοντας προβλήθηκε τελικά το 1937.
Βραβεία
Βραβεία Ακαδημίας Κινηματογράφου (Όσκαρ) Βράβευση:
Υποψηφιότητα:
Διαχρονικότητα
Το Αμερικανικό Ινστιτούτο Κινηματογράφου κατέταξε την ταινία στην 70η θέση στη λίστα με τις 100 καλύτερες κωμωδίες όλων των εποχών.
Επανεκτελέσεις
Το 2002 γυρίστηκε ριμέικ της ταινίας προσαρμοσμένο στα σημερινά δεδομένα με τίτλο Δεν θέλω να γίνω εκατομμυριούχος (Mr. Deeds). Τους πρωταγωνιστικούς ρόλους στο ριμέικ είχαν ο Άνταμ Σάντλερ κι η Γουϊνόνα Ράιντερ.
Βιβλιογραφία
Κατηγορία:Αμερικανικές ταινίες Κατηγορία:Ταινίες του 1936 Κατηγορία:Ταινίες παραγωγής Columbia Pictures Κατηγορία:Αγγλόφωνες ταινίες Κατηγορία:Ασπρόμαυρες ταινίες Κατηγορία:Αμερικανικές ρομαντικές κωμικές ταινίες Κατηγορία:Αμερικανικές δραματικές κωμικές ταινίες Κατηγορία:Ταινίες των οποίων ο σκηνοθέτης κέρδισε Όσκαρ Καλύτερης Σκηνοθεσίας Κατηγορία:Αμερικανικές screwball κωμικές ταινίες
Μουσείο της Ιστορίας των Ολυμπιακών Αγώνων
Τα εκθέματα
Οι εκθέσεις του φιλοξενούνται στο λεγόμενο «Παλαιό Μουσείο» ή «Σύγγρειον», το οποίο παλαιότερα λειτουργούσε ως Αρχαιολογικό Μουσείο Ολυμπίας. Η αναπαλαίωση και επισκευή του κτηρίου ξεκίνησε το 1999, με αφορμή τους Ολυμπιακούς Αγώνες της Αθήνας το 2004, και ολοκληρώθηκε το 2003. Στη συνέχεια πραγματοποιήθηκαν οι εργασίες της έκθεσης για την ιστορία των Ολυμπιακών Αγώνων της Αρχαιότητας.
Απόδραση από τον θάνατο
Η Απόδραση από τον θάνατο είναι Ιταλογαλλικής συμπαραγωγής ταινία περιπέτειας του 1973, διάρκειας 94 λεπτών (Πρωτότυπος Ιταλικός τίτλος: Dio, sei proprio un padreterno!, Αγγλικός τίτλος: ESCAPE FROM DEATH ROW).
Μουσείο της Ιστορίας των Ολυμπιακών Αγώνων
Τα εκθέματα
Μέχρι το 2012, φιλοξενούσε 463 αρχαία έργα, που προέρχονταν από το Ιερό του Διός της Ολυμπίας και από άλλα Μουσεία της ελληνικής επικράτειας. Στις 17 Φεβρουαρίου του 2012, στο μουσείο σημειώθηκε ένοπλη ληστεία, με αποτέλεσμα την αφαίρεση 77 από τα 463 αρχαία εκθέματα, ενώ την παραίτησή του υπέβαλε ο υπουργός Πολιτισμού Παύλος Γερουλάνος, χωρίς να γίνει τελικά δεκτή.
Απόδραση από τον θάνατο
Υπόθεση
Ο Φράνκι, ένας κατάδικος, εγκληματίας και ιθύνων νους εγκληματικής συμμορίας, σχεδιάζει μια παράτολμη απόδραση με την βοήθεια ενός μικροαπατεώνα, του Τόνι, με τον οποίο τελικά γίνονται δίδυμο. Μετά την επιτυχημένη απόδρασή του, ο Φράνκι αποφασίζει να πάρει βίαιη εκδίκηση από κάθε έναν από αυτούς που τον είχαν παγιδέψει και τον είχαν οδηγήσει στη σύλληψη.
Συντελεστές
Πρωταγωνιστούν: Λι Βαν Κλιφ, Tony Lo Bianco, Έντβιτζε Φένεκ, Jean Rochefort, Fausto Tozzi, Mario Erpichini
Μουσείο της Ιστορίας των Ολυμπιακών Αγώνων
Παραπομπές
Κατηγορία:Αρχαία Ολυμπία Κατηγορία:Νομός Ηλείας Κατηγορία:Μουσεία αθλητισμού στην Ελλάδα Κατηγορία:Μουσεία στην Δυτική Ελλάδα
Απόδραση από τον θάνατο
Συντελεστές
Σενάριο: Nicola Badalucco, Sergio Donati, Luciano Vincenzoni
Σκηνοθεσία: Michele Lupo
Παραπομπές
Κατηγορία:Ταινίες του 1973 Κατηγορία:Ιταλόφωνες ταινίες Κατηγορία:Ιταλικές αστυνομικές ταινίες Κατηγορία:Ιταλικές ταινίες Κατηγορία:Ιταλικές buddy ταινίες Κατηγορία:Ταινίες σε σκηνοθεσία Μικέλε Λούπο
Χρυσές Σφαίρες του 1945
Η τρίτη τελετή απονομής των βραβείων Χρυσές Σφαίρες, που τίμησαν τα καλύτερα επιτεύγματα στον κινηματογράφο του έτους 1945, πραγματοποιήθηκε στις 30 Μαρτίου του 1946 στο ξενοδοχείο Κνίκερμπόκερ στο Λος Άντζελες της Καλιφόρνια.
Καλύτερη ταινία
Το Χαμένο Σαββατοκύριακο σε σκηνοθεσία του Μπίλι Γουάιλντερ
Καλύτερος ηθοποιός σε πρωταγωνιστικό ρόλο
Ρέι Μιλάντ - Το Χαμένο Σαββατοκύριακο
Καλύτερη ηθοποιός σε πρωταγωνιστικό ρόλο
'Ίνγκριντ Μπέργκμαν - Οι καμπάνες της Αγίας Μαρίας''
Δεύτερου ανδρικού ρόλου
'Τζ.Κάρολ Νάις - A Medal for Benny''
Δεύτερου γυναικείου ρόλου
'Άντζελα Λάνσμπερι - Το Πορτραίτο του Ντόριαν Γκρέυ''
Καλύτερος σκηνοθέτης
'Μπίλι Γουάιλντερ - Το Χαμένο Σαββατοκύριακο''
Καλύτερη ταινία που προωθούσε την διεθνή κατανόηση
'The House I Live In''
Παραπομπές
Κατηγορία:Τελετές απονομής βραβείων Χρυσές Σφαίρες Κατηγορία:Κινηματογραφικά γεγονότα του 1946
467 Λάουρα
Η Λάουρα (Laura) είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,50. Ανακαλύφθηκε το 1901 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη.
Φυσικά χαρακτηριστικά
Η μέση διάμετρος της Λάουρας εκτιμάται σε 42,0 χιλιόμετρα (από δεδομένα του IRAS), ενώ η μάζα της εκτιμάται σε 77,4 τρισεκατομμύρια τόνους για μέση πυκνότητα 2 gr/cm³. Ο φασματικός τύπος της είναι άγνωστος, ενώ το άλβεδό της είναι 0,063 (από δεδομένα του IRAS). Είναι άγνωστο αν και με ποια περίοδο περιστρέφεται η Λάουρα γύρω από τον εαυτό της. Η μέση θερμοκρασία στην επιφάνειά της εκτιμάται σε 110 περίπου βαθμούς Κελσίου κάτω από το μηδέν.
Εξωτερικοί σύνδεσμοι
Λαουρα
Μπέριλ Μπέρναντ Κρον
Ο Μπέριλ Μπέρναντ Κρον (Burrill Bernard Crohn) ήταν Αμερικάνος γαστρεντερολόγος κι ένας από τους πρώτους που περιέγραψαν την νόσο που έκτοτε, φέρει το όνομα του (Νόσος του Crohn).
Γεννήθηκε στη Νέα Υόρκη στις 13 Ιουνίου του 1884, από μια οικογένεια μεταναστών Γερμανο-Εβραϊκής καταγωγής. Είχε 11 αδέλφια και ο πατέρας του ήταν έμπορος πετρελαίου. Η ανατροφή του ήταν αυστηρή και χαρακτηρίζεται από μια πολύ ορθόδοξη ζωή.
Η ζωή και το έργο του
Το 1932 ο ''Δρ. Κρον και οι δύο συνεργάτες του - Dr. Leon Ginzburg και Dr. Gordon D. Oppenheimer'' - δημοσίευσαν μια σημαντική ιατρική μελέτη, η οποία περιέγραφε τα χαρακτηριστικά μιας σχετικά άγνωστης, για την εποχή, νόσου. Περιέγραψαν δεκατέσσερα περιστατικά χαρακτηρίζοντας την νόσο του Crohn ως «Τελική ειλεΐτις, μια νέα κλινική κατάσταση». Η περιγραφή άλλαξε ως «Τοπική ειλεΐτις» στην δημοσίευση. Το όνομα του Κρον δημοσιεύτηκε πρώτο λόγω του ότι τα ονόματα μπήκαν με αλφαβητική σειρά και όχι με το πόσο συνεισέφερε ο καθένας τους. Επειδή ήταν η πρώτη φορά που δημοσιεύτηκε σε ευρείας κυκλοφορίας ιατρικό περιοδικό, η νόσος κατέληξε να γίνει γνωστή ως Νόσος του Crohn περισσότερο για λόγους δημοσίευσης, παρά προτεραιότητας.
Όταν περιέγραψε την νόσο για πρώτη φορά, ο Κρον ήταν ένας απλός ιατρός που συνήθως δεχόταν τους ασθενείς του στο νοσοκομείο Mount Sinai της Νέα Υόρκης για να τους εγχειρίσει. Ο Κρον σταδιακά άρχισε να συνεργάζεται όλο και περισσότερο με το νοσοκομείο Mount Sinai, όπου δούλευε μαζί με τον νευρολόγο Bernard Sachs (1858-1944). Εκεί σύντομα κατάφερα να δημιουργήσει μια πολύ καλή υποδομή για τους ασθενείς με κοκκιωματώδη εντεροκολίτιδα και τελικά έγινε διευθυντής του τμήματος γαστρεντερολογίας. Καθώς ήταν πολύ σεβαστός σε όλη του την επαγγελματική καριέρα, αναλάμβανε πολλούς ασθενείς από τις ΗΠΑ, καθώς και από την Ευρώπη.
Κάποιες από τις αρχικές του έρευνες για τις αιτίες που προκαλούσαν την νόσο αυτή, επικεντρώθηκαν γύρω από την προσωπική του πεποίθηση, ότι είχε προκληθεί από το παθογόνο βακτηρίδιο Mycobacterium paratuberculosis, το οποίο είναι υπεύθυνο για μια παρόμοια κατάσταση που πλήττει τα βοοειδή και ονομάζεται Νόσος του Johne. Ωστόσο, δεν ήταν σε θέση να απομονώσει το παθογόνο βακτήριο. Η θεωρία αυτή επανεμφανίζεται τα τελευταία χρόνια, δίνοντας μεγαλύτερη αξιοπιστία στην άφιξη πιο εξελιγμένων μεθόδων προσδιορισμού των βακτηρίων MAP.
Παραπομπές
Κατηγορία:Αμερικανοί ιατροί
Χρήστος Καρακόλης
Ο '''Χρήστος Α. Καρακόλης''' (1933-2017) ήταν Έλληνας πολιτικός, ο οποίος διετέλεσε δήμαρχος Γουμένισσας.
Βιογραφία
Γεννήθηκε στη Γουμένισσα το 1933. Γονείς του ήταν ο Αλκιβιάδης Καρακόλης και η Βασιλική Δημογίλη. Η οικογένειά του είχε μεγάλη παράδοση στα κοινά της περιοχής από την εποχή της Οθωμανικής κυριαρχίας και ήταν (και από τις δύο πλευρές) αντι Βενιζελική. Ο παππούς του, Χρήστος Δ. Καρακόλης, δολοφονήθηκε κατά τη διάρκεια του Μακεδονικού Αγώνα από τους Βούλγαρους καθώς και ο θείος του, επίσης Χρήστος Η. Καρακόλης, δολοφονήθηκε από τους κομμουνιστές στον Εμφύλιο Πόλεμο. Η οικογένεια Καρακόλη συνδέεται με τους Καρακόλη της περιοχής Σοχού Θεσσαλονίκης όπου και εκεί το 1994 και 1998 εκλέχτηκε Δήμαρχος ο Παναγιώτης Καρακόλης. Και οι δύο κλάδοι κατάγονται από τον Βόλο. Παντρεύτηκε το 1966 την Ειρήνη Χρηστίδη - Γιόφκου και απέκτησαν δύο παιδιά, τον Αλκιβιάδη (1967) και την Αριάδνη (1969).
Ο Χρήστος Α. Καρακόλης όμως ακολούθησε άλλη πολιτική πορεία και ήδη από τη δεκαετία του 1960 ήταν παράγων της Ένωσις Κέντρου. Κατά τη διάρκεια της Δικτατορίας των Συνταγματαρχών διώχθηκε και τελικώς εγκαταστάθηκε στη Θεσσαλονίκη.
Αυτοδιοικητική πορεία
Από το 1974 συντάχθηκε με το ΠΑΣΟΚ.
Στις Δημοτικές εκλογές του 1986 το ΚΚΕ, λόγω της αντίθεσής του με την οικονομική πολιτική της κυβερνήσεως του Ανδρέα Παπανδρέου , είχε κατεβάσει υποψηφίους του σε όλους τους Δήμους της Ελλάδας εκτός από τρεις Δήμους, της Ρόδου, της Θήβας και της Γουμένισσας, όπου οι τοπικές οργανώσεις του επέμεναν στην υποστήριξη των εν ενεργεία προερχόμενων από το ΠΑΣΟΚ Δημάρχων.
Κατηγορία:Δήμαρχοι Γουμένισσας
Goumenissa
Διάθλαση
Γενικά Διάθλαση ονομάζεται το φυσικό φαινόμενο της εκτροπής της ευθύγραμμης τροχιάς διάδοσης που υφίστανται φωτεινά ή άλλα κύματα όταν διέρχονται από ένα διαπερατό από αυτά μέσο σε ένα άλλο.
Ιδιαίτερα, στην οπτική, Διάθλαση φωτός χαρακτηρίζεται κάθε οπτικό φαινόμενο της εκτροπής της διεύθυνσης των φωτεινών ακτίνων κατά τη μετάβασή τους από ένα διαπερατό μέσο διάδοσης με δείκτη διάθλασης n_1 \, σε άλλο μέσο διάδοσης με δείκτη διάθλασης. Η διαχωριστική επιφάνεια των δύο μέσων ονομάζεται δίοπτρο.
Το φαινόμενο αυτό, που οφείλεται στη διαφορετική ταχύτητα διάδοσης του φωτεινού κύματος και που εξαρτάται από το διαπερατό μέσο στο οποίο διαδίδεται το κύμα εξετάζει η Κυματική οπτική. Αντίθετα τη μελέτη των γωνιών η Γεωμετρική οπτική.
Η σχέση που συνδέει τη γωνία πρόσπτωσης με τη γωνία διάθλασης, ως προς την κάθετο, στη διαχωριστική επιφάνεια είναι γνωστή ως Νόμος του Σνελ
Για μικρές γωνίες είναι δυνατό να γίνει η προσέγγιση. Από αυτή την προσέγγιση προκύπτουν και τα γεωμετρικά σφάλματα φακών.
Εκ των παραπάνω συνάγεται ότι στο "κενό" η πορεία των φωτεινών ακτίνων παραμένει αμετάβλητη, όταν δεν εκτρέπεται από βαρυτικά πεδία, όπως επίσης αμετάβλητη παραμένει κατά την διάδοσή τους μέσα σε ισόπυκνο διαπερατό μέσο π.χ. νερό, γυαλί κ.λπ.
Στην περίπτωση που φωτεινές ακτίνες διερχόμενες από ένα μέσον πέσουν κάθετα στην επιφάνεια του άλλου, τότε η γωνία πρόσπτωσης είναι μηδενική με αποτέλεσμα και η γωνία διάθλασης να είναι και αυτή μηδενική π.χ. ακτίνες φωτός από τον αέρα προσπίπτουσες κάθετα σε νερό συνεχίζουν στην ίδια διεύθυνση. Και αυτό το γνωρίζουν πολύ καλά οι γλάροι όταν εφορμούν κάθετα στη λεία τους.
Ορισμοί
Κάθε διαπερατό σώμα (μέσον) έχει ιδιαίτερο δείκτη διάθλασης, που εξαρτάται από τα φυσικά χαρακτηριστικά του. Στην ιδιότητα αυτή στηρίζονται πολλοί έλεγχοι τροφίμων π.χ. του βουτύρου, καθώς το αγνό βούτυρο έχει άλλο δείκτη από εκείνο του νοθευμένου, όπως συμβαίνει και με διάφορα λάδια κ.α. υγρά.
Διπλή διάθλαση
Διπλή διάθλαση ονομάζεται το φαινόμενο εκείνο κατά το οποίο μια φωτεινή ακτίνα που προσπίπτει σε ένα διαθλαστικό σώμα διασπάται σε δύο διαθλώμενες ακτίνες. Η μία εκ των δύο αυτών ακτίνων ονομάζεται τακτική και η άλλη έκτακτη.Τέτοια διαθλαστικά διαπερατά σώματα, ονομαζόμενα και " διπλοθλαστικά ", είναι όλοι οι κρύσταλλοι εκτός εκείνων που κρυσταλοποιούνται κατά το κυβικό κρυσταλλικό σύστημα. Το φαινόμενο αυτό πρωτοπαρατηρήθηκε στη λεγόμενη "ισλανδική κρύσταλλο" που πρόκειται για ένα καθαρό (χημικά) ανθρακικό ασβέστιο σε κρυσταλλική μορφή. Η δια μέσου αυτού ανάγνωση ή παρατήρηση αντικειμένων, π.χ. γράμματα ή αντικείμενα παρουσιάζονται διπλά.
Νόμοι διάθλασης
Από τα παραπάνω αναφερόμενα καταλήγουμε, σε απλούστερη και συνοπτική απόδοση, στους ακόλουθους νόμους:
Ιστορία
Από τα σωζόμενα αρχαία κείμενα, πρώτος που θεωρείται ότι μελέτησε και διατύπωσε τους νόμους του φαινομένου της διάθλασης φέρεται ο Κλαύδιος Πτολεμαίος περί το 2ο αιώνα μ.Χ. στην Αλεξάνδρεια. Συγκεκριμένα ο Πτολεμαίος, από τα πειράματά του, εξήγαγε τους ακόλουθους νόμους διάθλασης:
Ο λεγόμενος, σήμερα, νόμος του Snell περιγράφεται για πρώτη φορά από τον Ιμπν Σαλ (Ibn Sahl) σε ένα χειρόγραφο γραμμένο γύρω στο 984, ο οποίος τον χρησιμοποιούσε για να προσδιορίσει το σχήμα φακών που να συγκεντρώνουν το φως χωρίς γεωμετρική αποπλάνηση (παραμόρφωση), γνωστοί ως ανακλαστικοί φακοί.
Περιγράφεται ξανά από τον Τόμας Χάριοτ (Thomas Harriot) το 1602, ο οποίος δεν εξέδωσε το έργο του.
Στα 1621, ο Ολλανδός Βίλεμπρορντ Σνέλλιους (Willebrord Snellius) συνήγαγε μια μαθηματικά ισοδύναμη μορφή, η οποία παρέμεινε ανέκδοτη ενόσω ζούσε. Ο Ρενέ Ντεκάρτ συνήγαγε ανεξάρτητα τον νόμο, χρησιμοποιώντας ευρετικά επιχειρήματα σχετικά με τη διατήρηση της ορμής, με όρους ημιτόνων των γωνιών πρόσπτωσης και διάθλασης, στην πραγματεία του, του 1637, "Λόγος περί της Μεθόδου" (μολονότι επικριτές όπως ο Φερμά κατηγόρησαν τον Ντεκάρτ ότι εργάστηκε αντίστροφα προς μιαν απάντηση που ήδη γνώριζε, με σοφιστική συλλογιστική), και τον χρησιμοποίησε για να λύσει ένα πλήθος προβλημάτων οπτικής. Απορρίπτοντας τη λύση του Ντεκάρτ, ο Πιέρ ντε Φερμά κατέληξε στην ίδια λύση βασιζόμενος αποκλειστικά στην αρχή του ελαχίστου χρόνου.
Παραπομπές
Κατηγορία:Γεωμετρική οπτική Κατηγορία:Φως Κατηγορία:Κυματικά φαινόμενα
Αλκιβίη
Στην ελληνική μυθολογία η Αλκιβίη ήταν συντρόφισσα της βασίλισσας των Αμαζόνων, της Πενθεσίλειας. Κατά τον Τρωικό Πόλεμο, η Αλκιβίη ήρθε σε βοήθεια των Τρώων και σκοτώθηκε από τον Διομήδη.
Η Αλκιβίη αναφέρεται από τον Κόιντο τον Σμυρναίο.
Πηγές
Αλκιβιη Αλκιβιη
Αυτόλυκος
Με το όνομα Αυτόλυκος είναι γνωστοί:
Κατηγορία:Αποσαφηνίσεις ονομάτων
Μεσογειακό πλοίο
Ως Μεσογειακά πλοία (Mediterranean ships) χαρακτηρίζονται κυρίως Φορτηγά πλοία ή Κρουαζιερόπλοια που επιχειρούν πλόες μέσα στη Μεσόγειο θάλασσα. Τα φορτηγά πλοία της κατηγορίας αυτής είναι μικρής χωρητικότητας, συνήθως από 2.000 μέχρι 6.000 τόνους. (Τα δε μικρότερης χωρητικότητας χαρακτηρίζονται ακτοπλοϊκά).
Ιδιαίτερα στις Συλλογικές Συμβάσεις Εργασίας (ΣΣΕ) με τον όρο "Μεσογειακό πλοίο" ή "Πλοίο Μεσογείου" χαρακτηρίζονται τα φορτηγά πλοία μεταξύ 800 και 4.500 τόνων, όπου και καθορίζονται οι επιμέρους υποχρεώσει και αμοιβές, κατά ειδικότητα, των ναυτικών.
Κατηγορία:Τύποι πλοίων
Τόλμη και Γοητεία
Η Τόλμη και Γοητεία (αγγλικός τίτλος The Bold and the Beautiful) είναι σαπουνόπερα αμερικάνικης παραγωγής. Ξεκίνησε να προβάλλεται στην Αμερική στις 23 Μαρτίου 1987 και το 2012 γιόρτασε 25 χρόνια συνεχούς προβολής. Έως τις αρχές Νοεμβρίου 2021 έχουν μεταδοθεί περίπου 8.900 επεισόδια. Η σειρά έχει μπει και στο βιβλίο των ρεκόρ Γκίνες καθώς την παρακολουθούν καθημερινά πιο πολλοί τηλεθεατές από οποιαδήποτε άλλη σειρά στον κόσμο (400 εκατομμύρια). Στην Ελλάδα προβλήθηκε για πρώτη φορά από την ΕΤ1 τον Νοέμβριο του 1988 και στη συνέχεια καθημερινά από την συχνότητα της ΕΤ3 μέχρι τον Ιούνιο του 2013 που σταμάτησαν τα κανάλια της ΕΡΤ, ΕΤ1,ΝΕΤ,ΕΤ3 και αντικαταστάθηκαν από την Δημόσια Τηλεόραση.
Δημιουργοί: Λι Φίλιπ Μπελ, Γουίλιαμ Τζ. Μπελ. Πρωταγωνιστούν: Ρον Μος (Ριτζ), Κάθριν Κέλι Λανγκ (Μπρουκ), Σούζαν Φλάνερι (Στέφανι), Τζον Μακ Κουκ (Έρικ), Χάντερ Τάιλο (Τέιλορ), Λέσλι Κέι (Φελίσια), Γουίνσορ Χάρμον (Θορν), Ντάρλιν Κόνλεϋ (Σάλι), Νταν Μακ Βίκαρ (Κλαρκ), Λέσλι Αν Ντάουν (Τζάκι), Τζακ Βάγκνερ (Νικ), Άσλεϊ Τζόουνς (Μπρίτζετ) κ.ά.